'As Mantashe hiéroor lieg, waaroor lieg hy nóg?' | Maroela Media
Gwede Mantashe (Foto: Courtney Africa/ANA)
Die DA sê hy neem kennis van die minister van minerale hulpbronne en energie se ommeswaai oor sy vroeëre bekentenis dat hy joernaliste omgekoop het.
'n Storm het losgebars om die kop van Gwede Mantashe, ook die voorsitter van die ANC, nadat hy erken het hy het aan 'n verslaggewer van Sunday World gesê hy het ander verslaggewers van die koerant omgekoop om nié 'n berig te plaas nie.
Hy het nou sy deuntjie verander en sê hy het hulle inderwaarheid nié betaal nie.
Die minister se nuwe erkenning kom ná 'n vergadering Donderdag tussen hom, die redakteur van Sunday World, Makhudu Sefara, en die Suid-Afrikaanse Nasionale Redakteursforum (Sanef).
Kevin Mileham, die DA se woordvoerder oor energie, het gesê dié nadraai is bykans komies en selfs al het die minister gelieg oor die omkopery, is dit net 'n aanduiding dat hy openlik oneerlik opgetree het.
Die voorblad van Sunday World. (Foto: Facebook)
"Die vraag moet dan ook gevra word: as minister Mantashe hieroor gelieg het, waaroor het hy nog gelieg?"
Die DA sê die parlement se gesamentlike komitee oor etiek en ledebelange moet Mantashe se optrede ondersoek.
"Die feit dat die minister nou links en regs sy storie verander, stel hom nie vry van die feit dat bewerings teen hom gemaak is nie. Hy moet daarop antwoord. Daar is nooit 'n rokie sonder 'n vuurtjie nie," het Mileham gesê.
Die DA het ook 'n beroep op Sunday World gedoen om sy ondersoek na die bewerings voort te sit.
"Suid-Afrikaners verdien onberispelike gedrag van lede van die nasionale regering. Leuens oor skulderkennings wat betref die omkoop van lede van die media is kwalik 'n aanduiding van Mantashe se respek vir die pos wat hy beklee."
36 weeskinders van Mpumalanga 'skoonveld'
N Persoon in so n hoe posiesie so kan omdraai en sulke dinge doen onbetroubaar.
Inhirent gewetenlose LEUNAAR! Pas die ANC profiel soos n handskoen. Sluit in n onaantasbaarheids sindroom.
Net soos nene engigaba, moet tito en gwede ook gaan..
Julle het per ongeluk die man se van in die opskrif verkeerd gespel…ek is net bang hulle arresteer die verkeerde ou. Haha, geen kwade gevoelens, MM!